Wikitravel:Rahayksiköt

Jotta maailman lukuisat valuutat ja erilaiset rahayksiköt pysyisivät edes jonkinlaisessa järjestyksessä, käytetään yhtenäisyyden vuoksi Wikitravelissa tiettyjä tyylisääntöjä.

Rahayksikköjen symbolit
Hintoja ilmaistaessa rahayksiköstä käyttää muotoa, jonka matkaaja kohtaa kyseissä maassa matkustaessaan. Joillain rahayksiköillä on oma symbolinsa, toiset on helpompi kirjoittaa ihan kirjaimin. Suomen kieltä käytettäessä rahayksikköjen symbolit pitäisi ilmaista aina hinnan jälkeen. Summan ja symbolin välissä on välilyönti. Älä kirjoita rahayksikön tunnusta, kuten esimerkiksi EUR, SEK tai USD.


 * 5,20 €
 * 180 $
 * 0,80 €
 * 50 kruunua

Hintahaarukka
Mikäli halutaan esittää hintahaarukkaa, kirjoitetaan ensin pienempi raja, sitten väliviiva ilman välilyöntiä kummallakaan puolella ja sitten korkeampi raja. Välilyönti erottaa rahayksikön symbolin hinnasta.


 * 10-20 €

Desimaaliluvut
Luvut ryhmitellään käyttämällä välilyöntiä ja desimaalierottimena käytetään pilkkua. Esimerkkejä:


 * Oikein: 1 800 000,00 €
 * Väärin: 1.800.000,00 €
 * Väärin: 1800000.00 €

Yhtenäinen tyyli
Artikkelissa pitäisi käyttää yhtenäisesti paikallista valuuttaa, eikä vaihdella esimerkiksi Ruotsin kruunujen ja eurojen välillä.


 * Oikein: Taksimatka Arlandasta keskustaan maksaa 500 kruunua. Taksikuskille on tapana jättää noin 20 kruunun suuruinen tippi.
 * Väärin: Taksimatka Arlandasta keskustaan maksaa 500 kruunua. Taksikuskille on tapana jättää noin 2 € suuruinen tippi.